**Klaipėdos miesto savivaldybės taryba**

**sprendimas**

**DĖL VŠĮ „Klaipėdos šventės“ direktoriaus skyrimo**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2009, Nr. 159-7206; 2010, Nr. 86-4525; 2011, Nr. 52-2504; 2012, Nr. 136‑6958) 16 straipsnio 3 dalies 3 punktu, Lietuvos Respublikos viešųjų įstaigų įstatymo (Žin., 1996, Nr. 68-1633; 2004, Nr. 25-752; 2010, Nr. 1-17) 10 straipsnio 1 dalies 4 punktu, Lietuvos Respublikos Vyriausybės 2010 m. gegužės 26 d. nutarimo Nr. 598 „Dėl viešųjų įstaigų, kurių savininkė yra valstybė arba kai valstybė turi daugumą balsų visuotiniame dalininkų susirinkime, vadovų, jų pavaduotojų ir vyriausiųjų buhalterių darbo apmokėjimo“ (Žin., 2010, Nr. 62-3035), 1 ir 6 punktais, atsižvelgdama į Pretendentų į VšĮ „Klaipėdos šventės“ direktoriaus pareigas konkurso 2013 m. vasario 7 d. protokolą Nr. ADM-52 ir R. Žiubrio prašymą, Klaipėdos miesto savivaldybės taryba nusprendžia:

1. Skirti nuo 2013 m. kovo 5 d. Romandą Žiubrį viešosios įstaigos „Klaipėdos šventės“ direktoriumi.

2. Nustatyti Romandui Žiubriui mėnesinės algos pastoviosios dalies dydžio koeficientą – 8.

3. Įpareigoti Klaipėdos miesto savivaldybės administracijos direktorių pasirašyti darbo sutartį su Romandu Žiubriu Lietuvos Respublikos įstatymų nustatyta tvarka.

4. Nustatyti, kad viešosios įstaigos „Klaipėdos šventės“ valdybos sprendimu įstaigos direktoriui gali būti mokama mėnesinės algos kintamoji dalis iki 50 procentų nustatytos mėnesinės algos pastoviosios dalies.

Šis sprendimas gali būti skundžiamas Lietuvos Respublikos darbo kodekso nustatyta tvarka.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

D. Ramonienė, tel. 39 32 28

2013-02-25